Jurnal

Jurnal de echipă



// Munca în echipă constă în primul rând să îţi pierzi jumătate din timp explicându-le celorlalţi de ce nu au dreptate.

Cu toate că suntem diferiţi, am reuşit să facem un proiect frumos împreună. Cu toate că ne ciondănim mai mereu în pauze, am trecut peste toate certurile şi am încercat să ne înţelegem. Cu toate că avem opinii diferite, am format o adevărată echipă. În cadrul acestui proiect am reuşit ceva ce este extrem de greu, anume să cedăm şi să acceptăm că şi noi mai greşim uneori. Am învăţat să fim prieteni.  // Bineînţeles că momentele amuzante nu puteau lipsi. Atunci când am mers la Gima, Cezar, fiind foarte obosit deoarece a muncit atât de mult la proiect, a adormit în autobuzul 41. După ce i-am dat nenumărate telefoane să aflăm ce s-a întâmplat cu el, am aflat că s-a trezit în C.U.G, buimac, neştiind ce caută acolo. De asemenea, în Gima a trebuit să fugim de un casier nervos care era cât pe ce să ne ia la bătaie. Când am mers să gătim, Cătălin Brânzanu a dat dovadă de multă experienţă în arta culinară, având şi talent şi aspect de bucătar. Acum, ştim că am ajuns să ne cunoaştem cu adevărat şi să putem lega nişte prietenii strânse pe viitor.